stanford-oval/wikipedia huggingface dataset:
มูลนิธิอนุรักษ์พระราชวังพญาไท

มูลนิธิอนุรักษ์พระราชวังพญาไท ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี เดิมชื่อ ชมรมคนรักวัง ก่อตั้งเมื่อปี 2540 โดยคณะบุคคลที่สำนึกในพระมหากรุณาธิคุณ ของพระบาทสมเด็จพระมงกุฎเกล้าเจ้าอยู่หัว และเล็งเห็นคุณค่าในการอนุรักษ์โบราณสถานสำคัญของชาติให้คงอยู่ยืนยาว เป็นมรดกของชาติสำหรับอนุชนรุ่นหลัง จึงรวมกันจัดตั้งเป็นองค์กรพัฒนาเอกชนเพื่อสนับสนุนงานโครงการบูรณะพระราชวังพญาไท และรับสมัครสมาชิกทุกท่านที่มีความสนใจเล็งเห็นคุณค่าและความสำคัญของพระราชวัง เป็นผู้ที่มีความรักหวงแหนงานศิลปวัฒนธรรมของชาติ โดยในเบื้องแรกเก็บค่าสมาชิกเพียงท่านละ 6 บาท (หกบาทถ้วน)
ต่อมา ได้รับพระกรุณาธิคุณจาก สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี ทรงรับชมรมไว้ในพระอุปถัมภ์เมื่อปี พ.ศ 2544
ชมรมคนรักวังมีวัตถุประสงค์หลักในการเผยแผ่พระเกียรติคุณของพระบาทสมเด็จพระมงกุฎเกล้าเจ้าอยู่หัว และหาทุนอนุรักษ์พระราชวังพญาไท ในบริเวณโรงพยาบาลพระมงกุฎเกล้า เพื่อจัดทำเป็นพิพิธภัณฑ์ที่สมบูรณ์แบบต่อไป
ชมรมนี้ได้จัดกิจกรรมต่างๆ อย่างสม่ำเสมอ ที่โดดเด่นก็เช่นการแสดงมหาอุปรากร "มัทนา" ซึ่งอาศัยเค้าโครงจากบทพระราชนิพนธ์ในรัชกาลที่ 6 เรื่องมัทนะพาธา ณ ศูนย์วัฒนธรรมแห่งประเทศไทย และการจัดแสดงดนตรีคลาสสิกในพระที่นั่งเทวราชสภารมย์ หรือในบริเวณต่างๆ ของพระราชวังพญาไท เพื่อนำรายได้สมทบทุนของชมรม
ปัจจุบัน ชมรมคนรักวัง ได้พัฒนาเป็นนิติบุคคลตามกฎหมายในชื่อ "มูลนิธิอนุรักษ์พระราชวังพญาไท ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี" สมเด็จพระเจ้าภคินีเธอฯ ทรงพระกรุณาโปรดรับมูลนิธิฯ ไว้ในพระอุปถัมภ์ และพระราชทานทุนประเดิมก่อตั้งมูลนิธิฯ เมื่อเดือนพฤศจิกายน 2549
มาสึมิ ทาซาวะ

| มาสึมิ ทาซาวะ |
| --- | --- |
田澤 茉純
เกิด:  (1993-11-22) 22 พฤศจิกายน ค.ศ. 1993 (30 ปี) จังหวัดคานางาวะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2013 – ปัจจุบัน
องค์การ: สมาคมสหกรณ์ผู้บริโภคนักแสดงโตเกียว
ส่วนสูง: 149 ซม.
มาสึมิ ทาซาวะ (田澤 茉純, 22 พฤศจิกายน 1993 –) เป็น นักพากย์หญิงชาวญี่ปุ่น สังกัดสมาคมสหกรณ์ผู้บริโภคนักแสดงโตเกียว เกิดที่จังหวัดคานางาวะ มีชื่อเล่นว่า มาสึมิน (ますみん) หรือ ซูจัง (すーちゃん)
ชีวประวัติ

เข้าศึกษาในสตูดิโอนักพากย์ไฮเกียวในปี 2011 เป็นนักเรียนรุ่น 39 เดิมทีเคยเข้าเรียนที่โรงเรียนฝึกสอนอีกแห่งในขณะที่เรียนอยู่ชั้นมัธยมปลาย แต่เนื่องจากมีกฎว่านักเรียนมัธยมปลายไม่สามารถเข้าร่วมสังกัดทำงานจริงได้จึงได้ลาออกแล้วมาอยู่สตูดิโอนักพากย์ไฮเกียวซึ่งสามารถสร้างผลงานได้ในระยะเวลาสั้น ๆ ครั้งโดยไม่คำนึงถึงอายุ ในปี 2012 ได้เข้าสังกัดไฮเกียว
เดิมทีอยากจะแสดงละครเวที แต่เนื่องจากอยากเล่นบทผู้ใหญ่ซึ่งเธอไม่สามารถเล่นได้เนื่องจากตัวเล็ก สูงแค่ 149 ซม. แต่เมื่อมาเป็นนักพากย์จึงสามารถสวมบทบาทแบบไหนก็ได้ ไม่เพียงแต่บทเด็กผู้หญิงเท่านั้น แต่ยังรวมถึงหญิงสาวที่เป็นผู้ใหญ่และแม้กระทั่งบทคนแก่ด้วย จึงถือว่าความปรารถนาเป็นจริงแล้ว
ผลงานพากย์

ห้องเช่าป่วนก๊วนคนแปลก!? (คุราโนะ คิริฮะ)
VALKYRIE DRIVE -MERMAID- (ชิงุเระ คาสึมิ)
ยามาดะคุงกับแม่มดทั้ง 7 (ไซอนจิ ริกะ)
ไอดอลมาสเตอร์ ซินเดอเรลลาเกิร์ลส์ (ฮามางุจิ อายาเมะ)
ก็บอกว่าขอแค่ค่าเฉลี่ยไงล่ะคะ! (พอลีน)
มณฑลสุราษฎร์

มณฑลสุราษฎร์ หรือเดิมชื่อ มณฑลชุมพร  เป็นมณฑลที่ประกอบด้วย 4 เมือง คือ ชุมพร หลังสวน ไชยา และกาญจนดิษฐ์ หรือปัจจุบันคือพื้นที่ในจังหวัดชุมพรและสุราษฎร์ธานี ตั้งที่บัญชาการมณฑลที่ชุมพร (ต่อมาย้ายที่ทำการไปอยู่ที่เมืองไชยาใหม่ จึงได้เปลี่ยนชื่อมณฑลไปด้วย) เป็นมณฑลที่เป็นแหล่งทรัพยากรทางธรรมชาติที่มีคุณค่าทางเศรษฐกิจทั้งแร่ธาตุและป่าไม้ ได้แก่ ดีบุก ถ่านหิน ทองคำ และผลิตภัณฑ์จากป่าทั้งพืชและสัตว์ โดยเฉพาะมีช้างมากจนเรียกว่า ดงช้าง
ประวัติ

สมัยระบบกินเมือง เมืองชุมพรตกอยู่ภายใต้อิทธิพลของเจ้าเมืองนครศรีธรรมราช ซึ่งส่วนใหญ่เป็นตระกูล ณ นคร สาเหตุในการจัดตั้งมณฑลชุมพร เพราะทางกรุงเทพเห็นว่าไม่มีประสิทธิภาพในการควบคุมกำลังคนของหัวเมืองเหล่านี้ อีกทั้งมีการคุกคามของมหาอำนาจชาวตะวันตกที่กำลังสนใจคอคอดกระในเขตเมืองชุมพรและกระบุรี เป็นส่วนแคบสุดของแหลมมลายูและอาจเป็นเส้นทางย่นระยะทางไปตะวันออกไกลได้ จึงได้จัดตั้งมณฑลชุมพร เมื่อวันที่ 12 ตุลาคม พ.ศ. 2439 โดยตั้งเป้าหมายจะให้เป็นมณฑลทำนุบำรุงการค้า และแต่งตั้งพระยารัตนเศรษฐี (คอซิมก๊อง) เป็นข้าหลวงเทศาภิบาลมณฑลชุมพร พระยารัตนเศรษฐีเลือกที่ตั้งว่าการมณฑลที่ริมแม่น้ำท่าตะเภา ใกล้บ้านเจ้าเมืองในสมัยระบบกินเมือง จากนั้นพระยาวรสิทธิ์เสวีวัตร (ใต้ฮัก ภัทรนาวิก) ดำรงตำแหน่่งข้าหลวงเทศาภิบาลระหว่าง พ.ศ. 2444–2448 และได้ย้ายที่ตั้งว่าการมณฑลไปอยู่ที่เมืองไชยา และได้เปลี่ยนชื่อเป็น "มณฑลสุราษฎร์" เมื่อ พ.ศ. 2458
ในรัชสมัยพระบาทสมเด็จพระมงกุฎเกล้าเจ้าอยู่หัว ฐานะการคลังประเทศตกอยู่ในภาวะขาดดุลมาตลอด รัฐบาลจึงต้องการตัดงบประมาณ จึงได้ยุบมณฑลสุราษฎร์เมื่อ พ.ศ. 2468
การปฏิรูป

การแบ่งเขตการปกครองในสมัยพระยารัตนเศรษฐี (คอซิมก๊อง) เมืองชุมพรประกอบด้วย 4 อำเภอ คือ อำเภอชุมพร อำเภอปะทิว อำเภอท่าแซะ และอำเภอกำเนิดนพคุณ เมืองหลังสวนประกอบด้วย 3 อำเภอ คือ อำเภอหลังสวน อำเภอสวี และอำเภอพะโต๊ะ เมืองไชยาประกอบด้วย 4 อำเภอ คือ อำเภอไชยา อำเภอพุนพิน อำเภอประสงค์ และอำเภอคีรีรัฐนิคม เมืองกาญจนดิษฐ์ประกอบด้วย 4 อำเภอ คือ อำเภอกาญจนดิษฐ์ อำเภอพุมควง อำเภอกะแดะ และอำเภอเกาะ เจ้าเมืองแบบเก่าได้รับตำแหน่งผู้ว่าราชการเมือง
รายชื่อข้าหลวงเทศาภิบาล

พระยารัตนเศรษฐี (คอซิมก๊อง) พ.ศ. 2439–2443
พระยาวรสิทธิ์เสวีวัตร (ใต้ฮัก ภัทรนาวิก) พ.ศ. 2444–2448
พระยามหิบาลบริรักษ์ (สวัสดิ์ ภูมิรัตน์) พ.ศ. 2448–2455
พระยาคงคาธราธิบดี (พลอย ณ นคร) พ.ศ. 2455–2468
มูลนิธิเดวิด ลินช์

| --- | --- |
เดวิด ลินช์ ผู้ก่อตั้ง
สถานที่: แฟร์ฟิลด์ รัฐไอโอวา
บุคคลสำคัญ: John Hagelin, Bob Roth, Ramani Ayer
พื้นที่ให้บริการ: อเมริกาเหนือและใต้
พันธกิจ: หาเงินเข้าโครงการลดความเครียดในประชากรกลุ่มเสี่ยง
คำขวัญ: Change begins within
มูลนิธิเดวิด ลินช์เพื่อการศึกษาและสันติภาพโลก เป็นองค์กรการกุศลทั่วโลกมีสำนักงานที่นครนิวยอร์ก ลอสแอนเจลิส และแฟร์ฟิลด์ รัฐไอโอวา  องค์กรก่อตั้งโดยผู้กำกับภาพยนตร์และผู้ฝึกการทำสมาธิอดิศัย เดวิด ลินช์ ใน ค.ศ. 2005 เพื่อหาเงินมาสอนการทำสมาธิในโรงเรียน ตลอดเวลาหลายปี เขาได้กลุ่มเป้าหมายขององค์กร โดยรวมกลุ่มประชากรที่ "กำลังเสี่ยง" เช่น ชนไร้บ้าน ทหารผ่านศึกสหรัฐอเมริกา ผู้ลี้ภัยสงครามแอฟริกัน และนักโทษในเรือนจำ เข้ามาด้วย
มูลนิธิได้รับการสนับสนุนจากนักเรียนจำนวน 70,000-150,000 คนในโรงเรียน 350 โรงเรียนจากทั่วประเทศสหรัฐอเมริกาและแอฟริกาใต้ องค์กรมีผลประโยชน์มากมายที่ชวนให้มีผู้บริจาคเข้าการกุศล คอนเสิร์ตการกุศลใน ค.ศ. 2009 ได้นักร้อง พอล แม็กคาร์ตนีย์ และริงโก สตาร์ ร่วมเล่น และงานการกุศลใน ค.ศ. 2013 ได้ ดร.ออซ และจอร์จ สเตฟาโนพูลอส เข้าร่วมด้วย องค์กรยังสนับสนุนงานวิจัยเกี่ยวกับการทำสมาธิอดิศัยด้วย
ยู วากูอิ

| ยู วากูอิ |
| --- | --- |
和久井 優
เกิด:  (1995-01-24) 24 มกราคม ค.ศ. 1995 (29 ปี) จังหวัดโทจิงิ ประเทศญี่ปุ่น
อาชีพ: นักพากย์
องค์การ: mitt management
ส่วนสูง: 166 ซม.
ยู วากูอิ (和久井 優, 24 มกราคม 1995 –) เป็นนักพากย์และนักแสดงชาวญี่ปุ่น เกิดที่จังหวัดโทจิงิ สูง 166 ซม. เคยอยู่สำนักงานสึนาโอกะจนถึง 31 ตุลาคม ค.ศ. 2022 แล้วจึงย้ายไปอยู่ mitt management ตั้งแต่ 12 มกราคม 2023
ผลงานพากย์

ซันชะซันโย (นิชิกาวะ โยโกะ)
ไอกัตสึ! (ฮิกามิ สึมิเระ)
โอโตนาริ นิ กิงงะ (โกชิกิ ชิโอริ)
มิสเตอร์อินเตอร์เนชันแนลไทยแลนด์ 2022

| มิสเตอร์อินเตอร์เนชันแนลไทยแลนด์ 2022 |
| --- | --- |
วันที่: 1 ตุลาคม พ.ศ. 2565
พิธีกร: นิธิรุจน์ ถิระพัฒนะพงศ์ สาวิตรี โรจนพฤกษ์
สถานที่จัด: โชว์ ดีซี, กรุงเทพมหานคร, ประเทศไทย
ถ่ายทอดทาง: Facebook Youtube
เข้าร่วมประกวด: 30
ผ่านเข้ารอบ: 10
ผู้ชนะเลิศ: สุรศักดิ์ เมืองแก้ว
← 20192023 →
มิสเตอร์อินเตอร์เนชันแนลไทยแลนด์ 2022 ถือได้ว่าเป็นการประกวด มิสเตอร์อินเตอร์เนชันแนลไทยแลนด์ ที่ถูกจัดขึ้นเป็นครั้งที่ 3 การประกวดรอบตัดสินจัดขึ้นเมื่อวันที่ 1 ตุลาคม 2565 ณ โชว์ ดีซี, กรุงเทพมหานคร โดยผู้ชนะการประกวดในครั้งนี้ คือ สุรศักดิ์ เมืองแก้ว ซึ่งจะได้เป็นตัวแทนประเทศไทยเข้าร่วมประกวดมิสเตอร์อินเตอร์เนชันแนล 2022
มูลนิธิศุภนิมิตแห่งประเทศไทย

มูลนิธิศุภนิมิตแห่งประเทศไทย (World Vision Foundation of Thailand) เป็นองค์กรเอกชนเพื่อสาธารณกุศล โดยมุ่งเน้นด้านการอุปการะเด็กและการบรรเทาทุกข์ ตลอดจนการพัฒนาชุมชน โดยยังเน้นในการพัฒนาเด็กและครอบครัว ทั้งในเขตชนบทและเขตเมือง
มูลนิธิศุภนิมิตแห่งประเทศไทย เป็นส่วนหนึ่งของ องค์กรศุภนิมิตสากล องค์กรคริสเตียนที่ก่อตั้งขึ้นในปี พ.ศ. 2494 โดย บ็อบ เพียร์ซ นักข่าวชาวอเมริกัน จากการพบเห็นผู้ประสบภัยจากสงครามเกาหลี ในปี พ.ศ. 2493
ในประเทศไทย มูลนิธิศุภนิมิตแห่งประเทศไทยเริ่มต้นจากโครงการอุปการะเด็กกำพร้าที่จังหวัดอุดรธานี ในปี พ.ศ. 2515 และขยายงานไปตามจังหวัดต่างๆ ปัจจุบันครอบคลุมพื้นที่ 46 จังหวัดของประเทศไทย
แหล่งข้อมูลอื่น

World Vision International (WVI)
มูลนิธิศุภนิมิตแห่งประเทศไทย
มูลนิธิวิทยาศาสตร์แห่งชาติสหรัฐ

มูลนิธิวิทยาศาสตร์แห่งชาติสหรัฐอเมริกา (National Science Foundation ย่อว่า NSF) เป็นหน่วยงานรัฐบาลของสหรัฐที่สนับสนุนงานวิจัยและงานด้านการศึกษา สำหรับองค์กรหรือสถานศึกษาในด้านวิทยาศาสตร์และวิศวกรรมศาสตร์ โดยในปี พ.ศ. 2550 มูลนิธิมีงบประมาณ 6 พันล้านดอลลาร์สหรัฐ
มูลนิธิก่อตั้งเมื่อ 10 พฤษภาคม พ.ศ. 2493 ปัจจุบันตั้งอยู่ที่เมืองอาร์ลิงตันในรัฐเวอร์จิเนีย
แหล่งข้อมูลอื่น

เว็บไซต์มูลนิธิวิทยาศาสตร์แห่งชาติสหรัฐอเมริกา
ยู อิล-โฮ

| ยู อิล-โฮ |
| --- | --- |
유일호


รองนายกรัฐมนตรีเกาหลีใต้
ดำรงตำแหน่ง 13 มกราคม ค.ศ. 2016 – 9 มิถุนายน ค.ศ. 2017
นายกรัฐมนตรี: ฮวัง กโย-อัน
ก่อนหน้า: Choi Kyoung-hwan
ถัดไป: Kim Dong-yeon
รัฐมนตรีว่าการกระทรวงยุทธศาสตร์และการคลัง
ดำรงตำแหน่ง 13 มกราคม ค.ศ. 2016 – 9 มิถุนายน ค.ศ. 2017
นายกรัฐมนตรี: ฮวัง กโย-อัน
ก่อนหน้า: Choi Kyoung-hwan
ถัดไป: Kim Dong-yeon
 
ข้อมูลส่วนบุคคล
เกิด:  (1955-03-30) 30 มีนาคม ค.ศ. 1955 (69 ปี)
พรรคการเมือง: Liberty Korea
ศิษย์เก่า: Seoul National University University of Pennsylvania

| --- | --- |
ยู อิล-โฮ
ฮันกึล: 유일호
ฮันจา: 柳一鎬
อาร์อาร์: Yu Il-ho 
เอ็มอาร์: Yu Ilho 
ยู อิล-โฮ (เกาหลี: 유일호; ฮันจา: 柳一鎬; เกิด 30 มีนาคม ค.ศ. 1955) เป็นนักการเมืองชาวเกาหลีใต้ เคยดำรงตำแหน่งรักษาการนายกรัฐมนตรีของเกาหลีใต้ หลังจากการลาออกของ ฮวัง กโย-อัน ตั้งแต่วันที่ 11 พฤษภาคม ค.ศ. 2017 ถึง 31 พฤษภาคม ค.ศ. 2017 นอกจากนี้ยังเคยดำรงตำแหน่งรองนายกรัฐมนตรี และรัฐมนตรีว่าการกระทรวงยุทธศาสตร์และการคลัง
ระบบดาว

ระบบดาว (星系) หมายถึงกลุ่มดวงดาวที่อยู่ใต้อิทธิพลสนามแรงโน้มถ่วงร่วมกัน
ระบบดาวฤกษ์ (star system) – ระบบดาวที่มีดาวฤกษ์ 2 ดวงขึ้นไป
ระบบดาวคู่ (binary star system) – ระบบดาวฤกษ์ที่มีดาวฤกษ์ 2 ดวง
ระบบดาวสามดวง (triple star system) – ระบบดาวฤกษ์ที่มีดาวฤกษ์ 3 ดวง
ระบบดาวหลายดวง (multiple star system) – ระบบดาวฤกษ์ที่มีดาวฤกษ์ 3 ดวงขึ้นไป
ระบบดาวเคราะห์ (planetary system) – ระบบดาวที่มีดาวเคราะห์โคจรรอบดาวฤกษ์ เช่นระบบสุริยะ
ดาราจักร (galaxy) – กลุ่มของดาวฤกษ์ที่อยู่รวมกันนับล้านดวง
พระเทพมงคลรังษี (ดี พุทฺธโชติ)

| พระเทพมงคลรังษี (ดี พุทฺธโชติ) |
| --- | --- |

ส่วนบุคคล
เกิด: 29 มกราคม พ.ศ. 2417 (93 ปี 141 วัน ปี)
มรณภาพ: 19 มิถุนายน พ.ศ. 2510
ตำแหน่งชั้นสูง
ที่อยู่: วัดเทวสังฆาราม จังหวัดกาญจนบุรี
บรรพชา: พ.ศ. 2434
อุปสมบท: พ.ศ. 2437
พรรษา: 73
ตำแหน่ง: เจ้าอาวาสวัดเทวสังฆาราม
หลวงปู่ดี พุทธโชติ (29 มกราคม พ.ศ. 2417 - 19 มิถุนายน พ.ศ. 2510)  วัดเทวสังฆาราม ศิษย์ผู้สืบทอดวิชาจากหลวงปู่ยิ้ม วัดหนองบัว และหลวงพ่อเปลี่ยน วัดใต้ ท่านโดดเด่นทางด้านเมตตามหานิยมดังมีคำขวัญของชาวเมืองกาญจน์ว่า ถ้าเจ้าชู้ต้องวัดเหนือ ถ้าเป็นอ้ายเสือต้องวัดใต้ วัดเหนือก็หมายถึงหลวงปู่ดี วัดเหนือนั่นเอง
ประวัติ

หลวงปู่ดี ท่านเกิดเมื่อวันที่ 29 มกราคม พ.ศ. 2417 (นับแบบใหม่) ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ณ บ้านทุ่งสมอ อำเภอพนมทวน จังหวัดกาญจนบุรี เป็นบุตรของคุณพ่อเทศ และคุณแม่จันทร์ เอกฉันท์ มีพี่น้องร่วมบิดามารดา 9 คน ท่านเป็นลูกคนที่ 7 บรรพชาเป็นสามเณรเมื่อปี พ.ศ. 2434 ณ วัดทุ่งสมอ โดยมีท่านอาจารย์รอดซึ่งมีศักดิ์เป็นปู่ของท่าน เป็นพระอุปัชฌาย์ บวชเป็นสามเณรอยู่เป็นเวลาอยู่ 6 เดือนก็ลาสิกขาบท ต่อมาเมื่อมีอายุครบเกณฑ์จึงได้อุปสมบทเป็นพระภิกษุเมื่อปี พ.ศ. 2437 ณ วัดทุ่งสมอ โดยมีพระครูวิสุทธิรังษี (ช้าง) วัดบ้านทวน เป็นพระอุปัชฌาย์ พระอาจารย์รอด วัดทุ่งสมอ เป็นพระกรรมวาจาจารย์
สมณศักดิ์

พ.ศ. 2458 เป็นพระครูสัญญาบัตรที่ พระครูอดุลยสมณกิจ
8 มิถุนายน พ.ศ. 2490 เป็นพระราชาคณะชั้นสามัญที่ พระวิสุทธิรังษี ชินศาสนโสภี สังฆปาโมกข์
5 ธันวาคม พ.ศ. 2500 เป็นพระราชาคณะชั้นราชที่ พระมงคลรังษีวิสุทธิ์ พุทธิธรรมคุณาทร ยติคณิสสร บวรสังฆาราม คามวาสี
5 ธันวาคม พ.ศ. 2507 เป็นพระราชาคณะชั้นเทพที่ พระเทพมงคลรังษี กาญจนบุรีธรรมธัช รัตตัญญูสุนทร ยติคณิสสร บวรสังฆาราม คามวาสี
มรณภาพ

ท่านถึงแก่มรณภาพเมื่อวันที่ 19 มิถุนายน พ.ศ. 2510 รวมสิริอายุได้ 93 ปี 73 พรรษา มีพิธีพระราชทานเพลิงศพเมื่อวันที่ 7 เมษายน พ.ศ. 2511 ณ วัดเทวสังฆาราม จังหวัดกาญจนบุรี
วัตถุมงคล

หลังจากนั้นท่านได้เริ่มสร้างวัตถุมงคลที่โด่งดังมีดังนี้
พระบูชา ภปร. กฐินต้น หน้าตัก 9 นิ้ว วัดเทวสังฆาราม ปี 2506
พระบูชา ภปร. กฐินต้น หน้าตัก 5 นิ้ว วัดเทวสังฆาราม ปี 2506 ทองเหลืองรมดำ
รูปหล่อขนาดบูชาหลวงปู่ดี รุ่นแรก ปี 2510 หน้าตักนิ้ว
เหรียญพระพุทธชินราช เนื้อเงินและเนื้อทองแดง
พระกริ่งอุปคุตพุทธโชติ มีเนื้อทองแดงและทองเหลือง
เหรียญหลวงปู่ดี รุ่นแรก ปี 2507 เนื้ออัลปาก้า ฯลฯ
ดูเพิ่ม

โรงเรียนเทพมงคลรังษี
แหล่งข้อมูลอื่น

เหรียญหลวงปู่ดี วัดเทวสังฆาราม
มาเลเซียกีนี

มาเลเซียกีนี (Malaysiakini) เป็นเว็บไซต์ข่าวการเมืองของมาเลเซีย ตีพิมพ์ในภาษาอังกฤษ, มลายู และจีน นับตั้งแต่เปิดตัวใน ค.ศ. 1999 มาเลเซียกีนีก็ได้รับการยอมรับอย่างกว้างขวางว่าเป็นหนึ่งในสำนักข่าวอิสระชั้นนำในมาเลเซีย
มาเลเซียกีนีอ้างว่ามีผู้เข้าชม 160,000 คนต่อวัน และ 1.3 ล้านหน้าต่อเดือน ซึ่งเป็นจำนวนที่สูงสำหรับมาตรฐานมาเลเซีย
ไม่เหมือนกับแหล่งข่าวส่วนใหญ่ในมาเลเซีย มาเลเซียกีนียังเป็นอิสระจากข้อบังคับของรัฐบาล
จึงได้รับการยอมรับทั่วไปว่าเป็นแหล่งข่าวอิสระที่น่าเชื่อถือแห่งเดียวของประเทศ มาเลเซียกีนีได้รับทั้งเสียงชื่นชมและชื่อเสียงไม่ดี จากการเสนอประเด็นและมุมมองที่เป็นดูเหมือนเรื่องต้องห้ามของสื่อกระจายเสียงกระแสหลักและสิ่งพิมพ์อย่างสม่ำเสมอ 
ข้อเท็จจริงที่มาเลเซียกีนียังคงได้รับอนุญาตให้ดำเนินงานอยู่ ส่วนหนึ่งเป็นเพราะความอดทนของรัฐบาลมาเลเซียในประเด็นการเซ็นเซอร์อินเทอร์เน็ต รัฐบาลมาเลเซียได้ให้สัญญาไว้ว่าจะไม่มีการควบคุมและปิดกั้นเนื้อหาอินเทอร์เน็ต ในความพยายามที่จะสร้างมัลติมีเดียซูเปอร์คอร์ริดอร์ (Multimedia Super Corridor)
เนื้อหา

เว็บไซต์มาเลเซียกีนีปรับปรุงข่าวสารทุกวัน ยกเว้นวันหยุดสาธารณะบางวัน ข่าวในมาเลเซียกีนีเน้นการรายงานข่าวเหตุการณ์ท้องถิ่น โดยเน้นอย่างมากในเรื่องที่เกี่ยวข้องกับการเมืองมาเลเซีย มาเลเซียกีนียังมีคอลัมน์ บล็อก และสารคดีพิเศษ ที่นำเสนอมุมมองหลากหลาย ทั้งในประเด็นท้องถิ่นและนานาชาติ มาเลเซียอ้างว่าได้ทำตามนโยบายบรรณาธิการที่สนับสนุนอย่างสม่ำเสมอในความยุติธรรม สิทธิมนุษยชน ประชาธิปไตย เสรีภาพในการพูด และธรรมาภิบาล
มาเลเซียกีนีตีพิมพ์จดหมายจากผู้อ่านในส่วนจดหมายของเว็บไซต์ ส่วนจดหมายนี้ได้สร้างการมีส่วนร่วมอย่างแข็งขันจากผู้อ่านจากทุกเชื้อชาติและศาสนา และจากหลายหลายพื้นฐานอุดมการณ์ และได้สร้างเวทีสาธารณะเพื่อการถกเถียงวิพากษ์วิจารณ์สาธารณะ ซึ่งไม่เคยปรากฏมาก่อนในมาเลเซียตั้งแต่ทศวรรษที่ 1960 หัวข้อที่พบบ่อย ๆ เช่น เรื่องต้องห้าม (taboo) อย่าง แรงงานอพยพ เอดส์ อิสลาม และระบบโควตาตามเชื้อชาติ มาเลเซียกีนีอ้างว่าได้หลีกเลี่ยงที่จะควบคุมปรับแก้ส่วนจดหมายจนเกินควร ด้วยมาเลเซียกีนีพยายามที่จะส่งเสริมจิตวิญญาณแห่งการอภิปรายอย่างมีเหตุมีผล
แหล่งข้อมูลอื่น

Malasiakini เก็บถาวร 2009-11-24 ที่ เวย์แบ็กแมชชีน
ยู มิยาซากิ

| ยู มิยาซากิ |
| --- | --- |
宮崎 遊
เกิด: 7 ตุลาคม จังหวัดคานางาวะ ประเทศญี่ปุ่น
อาชีพ: นักพากย์
ปีปฏิบัติงาน: ค.ศ. 2015 – ปัจจุบัน
องค์การ: สหกรณ์ผู้บริโภคนักแสดงโตเกียว
ยู มิยาซากิ (ญี่ปุ่น: 宮崎 遊; โรมาจิ: Miyazaki Yū, เกิด 7 ตุลาคม) เป็นนักพากย์ชายชาวญี่ปุ่น เกิดที่จังหวัดคานางาวะ สังกัดสหกรณ์ผู้บริโภคนักแสดงโตเกียว ภรรยาคืออัตสึมิ ทาเนซากิ เป็นนักพากย์เช่นกัน แต่งงานกันเมื่อปี 2023
ผลงานพากย์

ตำนานตระกูลไทระ (ไทระ โนะ ชิเงฮิระ)
ร้อยเรียงรักจากหัวใจ (นางิ อิตสึโอมิ)
ยู อาซากาวะ

| ยู อาซากาวะ |
| --- | --- |
浅川 悠

เกิด:  (1975-03-20) 20 มีนาคม ค.ศ. 1975 (49 ปี) โตเกียว ประเทศญี่ปุ่น
อาชีพ: นักพากย์
ส่วนสูง: 160 ซม.
ยู อาซากาวะ (浅川 悠, 20 มีนาคม 1975 -) เป็นนักพากย์หญิงชาวญี่ปุ่น เกิดที่โตเกียว ไม่ได้สังกัดสำนักงานนักพากย์ที่ไหน
ผลงานพากย์

บ้านพักอลเวง (อาโอยามะ โมโตโกะ)
มหาสงครามจอกศักดิ์สิทธิ์ (ไรเดอร์)
11 ตา (คุซากาเบะ มิสึซึ)
ยอดขี้ข้า ไอ้หน้าแมว (นาโตเสะ)
ฮัตสึเนะ มิกุ: คัลเลอร์ฟูลสเตจ (เมงุริเนะ ลูกา)
มหาสงครามลูกแก้วมากะ (จูล่ง)
มานูเอล เปียร์

Venezuelan general (1774–1817)
| มานูเอล เปียร์ |
| --- | --- |

เกิด: 28 เมษายน ค.ศ. 1774(1774-04-28) วิลเลมสตัด, กูราเซา
เสียชีวิต: 16 ตุลาคม ค.ศ. 1817(1817-10-16) (43 ปี) รัฐโบลิบาร์, ประเทศเวเนซุเอลา
ชั้นยศ: ผู้บัญชาการทหารสูงสุด
มานูเอล การ์โลส มาริอา ฟรันซิสโก เปียร์ โกเมซ  (28 เมษายน พ.ศ. 2317 - 16 ตุลาคม พ.ศ. 2360) เป็นผู้บัญชาการทหารสูงสุดแห่งกองทัพสเปนในช่วงสงครามประกาศเอกราชเวเนซุเอลา
ชีวิตวัยเด็ก

เขาบุตรชายของเฟอร์นันโด อลอนโซ เปียร์ วาย ลอตติน พ่อค้าชาวสเปนที่มีเชื้อสายมาจากหมู่เกาะคานารี  และแม่ของเขา มาเรีย อิซาเบล โกเมซ เป็นหญิงลูกครึ่งดัตช์ที่เกิดจากพ่อชาวแอฟโฟร-เวเนซุเอลาและแม่ชาวดัตช์ในวิลเลมสตัด กือราเซา เปียร์เติบโตมาในฐานะลูกครึ่งผู้ต่ำต้อย ขึ้นอยู่กับขอบเขตการเลือกปฏิบัติที่กำหนดโดยบรรทัดฐานทางสังคมในยุคอาณานิคม
เขาเดินทางมาถึงเวเนซุเอลาพร้อมกับแม่เมื่อเขาอายุสิบปีและตั้งถิ่นฐานที่รัฐลากวยรา แม้ไม่ได้รับการศึกษา แต่เขาก็สามารถเรียนรู้และศึกษาความรู้ทั่วไปด้วยตนเอง รวมถึงสอนตัวเองให้พูดได้หลายภาษา
เมื่ออายุได้ 23 ปี เขาตัดสินใจเข้าร่วมขบวนการต่อสู้เพื่อเอกราชและมีส่วนร่วมในการสมคบคิดกวาลและเอสปาญาในปี พ.ศ. 2340 ซึ่งไม่ประสบความสำเร็จ
อาชีพทหาร

ในปี พ.ศ. 2347 เขาเข้าร่วมกองทหารอาสาในกูราเซาที่กำลังต่อสู้กับการยึดครองของอังกฤษ กองทหารอาสาประสบความสำเร็จในการขับไล่อังกฤษและฟื้นฟูการปกครองของดัตช์ ในปี พ.ศ. 2350 เขาอยู่ในเฮติเพื่อช่วยการปฏิวัติบนเกาะและเป็นผู้บัญชาการเรือรบ
ภายในปี พ.ศ. 2353 ประสบการณ์ทางการทหารและความปรารถนาของเขาที่จะได้รับเอกราชจากรัฐบาลอาณานิคม ทำให้เขาเข้าร่วมการกบฏที่กำลังเริ่มต้นขึ้นของเวเนซุเอลาต่อต้านสเปน เขาเริ่มในกองทัพเรือและถูกส่งไปที่ปวยร์โตอายากูโช ในฐานะผู้บัญชาการเรือรบ เขาได้เข้าร่วมในการรบหลายครั้งกับกองทัพเรือสเปน รวมถึงในยุทธการที่ซอรอนโดในแม่น้ำโอริโนโกในปี พ.ศ.2355
สถานการณ์ที่เลวร้ายและการพ่ายแพ้ทำให้เขาต้องลี้ภัยไปยังตรินิแดดชั่วคราว เมื่อกลับมาเวเนซุเอลาในปี พ.ศ.2356 ในตำแหน่งพันเอกของกองทัพ เขาสามารถป้องกันเมืองมาตูรินได้สำเร็จและช่วยปลดปล่อยส่วนตะวันออกของประเทศจากกองกำลังสเปน
ในปีถัดมา พ.ศ. 2357 ในตำแหน่งนายพลจัตวา เปียร์นำทัพต่อสู้ในจังหวัดบาร์เซโลนา คารากัส และคูมานา ได้พ่ายแพ้ต่อกองกำลังของโฮเซ่ โทมัส โบเวสใกล้เอลซาลาโด
เมื่อได้รับการเลื่อนตำแหน่งเป็นพลโท เขาได้เข้าร่วมกับซีมอน โบลิวาร์ในเฮติในกองทัพลอสกายอซซึ่งประสบความสำเร็จ และยุทธการที่หมู่เกาะโลสฟรายเลสและคารูปาโน
ในปี พ.ศ.2359 เขาเอาชนะกองทัพของฟรานซิสโก โทมัส โมราเลสที่เอลฮุนคาล จากนั้นเปียร์เดินทัพไปยังกัวยานาเพื่อเริ่มการปลดปล่อยจังหวัดนั้น ในต้นปี พ.ศ.2360 เขาล้อมเมืองอังโกสตูรา เมื่อวันที่ 11 เมษายน กองทัพของเขาประสบชัยชนะครั้งใหญ่เหนือกองกำลังของนายพลสเปน มิเกล เด ลา ตอร์เร่ ที่ยุทธการที่ซานเฟลิกซ์ ไม่กี่วันต่อมา เปียร์ยึดภารกิจคาปูชินในกัวยานาและปลดปล่อยตูเมเรโม ผู้รอดชีวิตชาวสเปนถูกจับกุมและตัดสินประหารชีวิต จากนั้นเมืองกลายเป็นจุดยุทธศาสตร์และค่ายทหารของทหารผู้รักชาติที่นำโดยซีมอน โบลิวาร์ หนึ่งเดือนต่อมา เปียร์ได้รับการเลื่อนตำแหน่งเป็นพลเอกผู้บัญชาการทหารสูงสุด
การล่มสลาย การพิจารณาคดี และการประหารชีวิต

ในช่วงเวลานี้ หลังจากชัยชนะทางทหารของเขา เปียร์เกิดความขัดแย้งกับผู้บังคับบัญชาชาวคริโอโยที่มีตำแหน่งสูงกว่า รวมถึงซิมอน โบลิวาร์ ความขัดแย้งนี้ส่งผลให้โบลิวาร์ถอดเปียร์ออกจากการบังคับบัญชาทหารโดยตรง เปียร์จึงขอลาพัก ซึ่งได้รับอนุมัติในเดือนมิถุนายน พ.ศ. 2360
นอกเหนือจากการเรียกร้องเอกราช เปียร์ยังต้องการการแบ่งปันอำนาจที่มากขึ้น สิทธิทางสังคมและสิทธิทางการเมืองสำหรับชาวเมสตีโซ ไม่พอใจกับวิธีที่ชาวเมสตีโซถูกปฏิบัติภายใต้ระบบอาณานิคม เปียร์หวังว่าจะได้รับการปฏิบัติที่ดีขึ้นหลังจากเอาชนะราชวงศ์สเปนได้ อย่างไรก็ตาม ดูเหมือนว่าสิ่งนี้จะไม่เกิดขึ้น เปียร์ที่ขณะนี้ไม่มีทหารให้บังคับบัญชาตัดสินใจที่จะอยู่ในกัวยานาและล๊อบบี้สนับสนุนความคิดเห็นของเขาที่ขัดแย้งกับผู้นำคริโอโยเกือบทั้งหมด (เปียร์เป็นข้อยกเว้นเพียงคนเดียว)
เปียร์อยู่กับผู้บัญชาการทหารอาวุโสคนอื่น ๆ ที่ต่อต้านการนำของโบลิวาร์เช่นกัน รวมถึงโฮเซ่ เฟลิกซ์ ริบาส,ซานติอาโก มารีโญ และโฮเซ่ ฟรานซิสโก เบร์มูเดซ อย่างไรก็ตาม พวกเขาเป็นชาวคริโอโยและเหตุผลในการต่อต้านโบลิวาร์แตกต่างจากเปียร์ที่สนับสนุนสิทธิของชาวเมสตีโซ
ในหนึ่งในเหตุการณ์ที่มืดมนที่สุดของการต่อสู้เพื่อเอกราช โบลิวาร์สั่งให้จับกุมและพิจารณาคดีเปียร์ในข้อหาละทิ้งหน้าที่ ไม่เชื่อฟัง และสมรู้ร่วมคิดต่อต้านรัฐบาล เนื่องจากเปียร์เป็นคนเดียวที่ถูกตั้งข้อหาและจับกุมในเหตุการณ์นี้ เป็นที่ยอมรับทั่วไปว่าโบลิวาร์ต้องการใช้เปียร์เป็นตัวอย่างในหมู่ผู้นำทางทหาร เปียร์เป็นคนโชคร้ายที่ถูกเลือก เขาถูกจับกุมเมื่อวันที่ 28 กันยายน พ.ศ. 2360 และถูกพิจารณาโดยศาลทหารซึ่งพบว่าเขามีความผิดในทุกข้อกล่าวหา และในวันที่ 15 ตุลาคม พ.ศ. 2360 เขาถูกตัดสินประหารชีวิต ในวันเดียวกันนั้น ซิมอน โบลิวาร์ในฐานะผู้บัญชาการสูงสุดได้ยืนยันโทษประหารชีวิต วันถัดมา มานูเอล เปียร์, พลเอกผู้บัญชาการทหารสูงสุด ถูกประหารชีวิตที่กำแพงของมหาวิหารอังโกสตูราโดยหมู่ปืน ในช่วงเวลาที่น่าพิศวง โบลิวาร์ซึ่งตัดสินใจไม่เข้าร่วมการประหารชีวิตได้ยินเสียงปืนจากสำนักงานใกล้เคียงของเขาและกล่าวด้วยน้ำตา “He derramado mi sangre” (ข้าได้หลั่งเลือดของข้า)
มาริโอ ปะทะ ดองกีคอง

| มาริโอ ปะทะ ดองกีคอง |
| --- | --- |

ผู้พัฒนา: NST
ผู้จัดจำหน่าย: นินเทนโด
อำนวยการผลิต: ชิเงรุ มิยาโมโตะ 
เครื่องเล่น: เกมบอยแอดวานซ์
วางจำหน่าย: NA: 24 พฤษภาคม, ค.ศ. 2004 JPN: 10 มิถุนายน, ค.ศ. 2004 EU: 19 พฤศจิกายน, ค.ศ. 2004
แนว: เกมแพลตฟอร์ม
รูปแบบ: ผู้เล่นเดี่ยวเกมใช้สมอง
การเล่น

เป็นเกมส์ที่คล้ายกับการเล่น ดองกีคอง ในปี 1981 ผู้เล่นต้องรับบทเป็น มาริโอ เพื่อที่จะหยุดดองกีคองเอาไว้เพื่อไม่ให้ขโมย มินิ มาริโอ มีด่านที่จะเลือกคือ โรงงานทำของเล่น ป่าของดอกกีคองก์ ภูเขาไฟ ป่าเวทมนตร์ บ้านผีสิง และ นครพลบค่ำ เป็นเกมแนวใช้สมอง แต่ละด่านจะมีสิ่งกีดขวาง เวลา อุปสรรคต่างๆ อีกมากมาย
ตัวละครในเกม

มาริโอ (ญี่ปุ่น: マリオ ; Mario) เป็นพระเอกของเกมนี้ เป็นเจ้าของโรงงานสร้างมินิมาริโอ ต้องการเอามินิมาริโอมาจากดองกีคองให้ได้
ดองกีคอง(ญี่ปุ่น: ドンキーコング ; Donkīkongu) คิงคองที่เปิดดูทีวีแล้วเจอมินิมาริโอ พอดีว่าดองกีคองก์ชอบมันมากๆจึงโขมยมินิมาริโอจากโรงงานมินิมาริโอ
มินิมาริโอ เจ้าของเล่นไขลานที่ถูกดองกีคองโขมยไป
ทักษะ

เกมนี้ต้องใช้ทักษะในการแก้ปัญหา ในแต่ละด่านซึ่งก่อนเริ่มด่านนั้นๆจะมีวิธีแก้ไขปัญหาส่วนหนึ่งให้เราคิดได้ เกมนี้มีประโยชน์ในเรื่องการใช้สมองอย่างมาก
ดูเพิ่ม

Mario vs. Donkey Kong ที่ MobyGames
ยิ่งศักดิ์ โควสุรัตน์

ยิ่งศักดิ์ โควสุรัตน์ คือนักเขียนเจ้าของนามปากกา "อีแร้ง" นักวิจารณ์ภาพยนตร์เจ้าของนามปากกา "น้ำผึ้ง" อดีตพนักงานต้อนรับบนเครื่องบินของการบินไทย และอาจารย์สอนงานบริการ เจ้าของผลงานชุดบินแหลก และคำสารภาพของนักเขียน ปัจจุบันยังคงเขียนคอลัมน์ บินแหลก ลงในนิตยสารดิฉัน
ยิ่งศักดิ์ เกิดเมื่อวันที่ 15 ตุลาคม พ.ศ. 2492 เป็นชาวจังหวัดอุบลราชธานี จบการศึกษาระดับมัธยมปลายจากโรงเรียนอัสสัมชัญศรีราชา จบการศึกษาระดับปริญญาตรีจากคณะรัฐศาสตร์ มหาวิทยาลัยธรรมศาสตร์
ผลงานในนามปากกา อีแร้ง > ชุดบินแหลก

ตามที่จัดพิมพ์ในครั้งแรกที่ถูกแบ่งเป็นห้าเล่มปกติ และสี่เล่มพิเศษ ต่อมามีการจัดพิมพ์อีกครั้งหนึ่งโดยแพรวสำนักพิมพ์มีการจัดเล่มและตั้งชื่อเล่มใหม่
บินแหลก, เรือนพิมพ์ยายมา, ธันวาคม 2526
บินแหลก 2, พิมพ์ครั้งแรก ธันวาคม 2527
บินแหลก 3, สำนักพิมพ์หมึกจีน, พฤษภาคม 2530
บินแหลก 4, สำนักพิมพ์หมึกจีน, กรกฎาคม 2531
บินแหลก 5, สำนักพิมพ์หมึกจีน, พฤศจิกายน 2535
บินแหลกตอนพิเศษ
ด้วยธาตุเดียวกัน, สำนักพิมพ์หมึกจีน, 2532
ตายเย็น, สำนักพิมพ์หมึกจีน, ธันวาคม 2533
หาที่เขียนเรื่อง, สำนักพิมพ์หมึกจีน, สิงหาคม 2536
ชีวิตที่ยืมมา, สำนักพิมพ์หมึกจีน, สิงหาคม 2537
ผลงานในนามปากกา อีแร้ง > ชุดคำสารภาพของนักเขียน

คนไม่รักดี, แพรวสำนักพิมพ์, มิถุนายน 2542
ยิ่งกว่าเงินตรา, แพรวสำนักพิมพ์, มิถุนายน 2542
หมาป่าในห้องเขียนหนังสือ, แพรวสำนักพิมพ์, พฤศจิกายน 2542
นักเขียนหัวใจเปลี่ยว, แพรวสำนักพิมพ์, ตุลาคม 2542
ผลงานในนามปากกา อีแร้ง > รวมเรื่องสั้นแนวอีโรติก

ชุดกลิ่นรัก
กลิ่นรักในเมืองดิบ, สำนักพิมพ์หมึกจีน, สิงหาคม 2533
กลิ่นรักลอยลม, สำนักพิมพ์หมึกจีน, กันยายน 2537
ยังไม่สิ้นกลิ่นรัก
อื่นๆ
รักมือสอง, แพรวสำนักพิมพ์, มิถุนายน 2540
จอมทะลึ่ง, นกฮูก พับลิชชิ่ง, 2548
ผลงานในนามปากกา อีแร้ง > ผลงานอื่นๆ

การกลับชาติของไม้ตีพริก, สำนักพิมพ์คำสมัย, กันยายน 2537
หมอเถื่อนและแร้งเน่า, สำนักพิมพ์คำสมัย, มกราคม 2539
โบแดงบนระเบียง, สำนักพิมพ์คำสมัย, มกราคม 2539
เรื่องของปานกับนุ, สำนักพิมพ์หมึกจีน, กันยายน 2539
วันเวลาของกะหรี่คนหนึ่ง, แพรวสำนักพิมพ์, กุมภาพันธ์ 2540
เรื่องของน้องแก้ม, แพรวสำนักพิมพ์, สิงหาคม 2541
กรรมของผู้หญิง, แพรวสำนักพิมพ์, มิถุนายน 2542
เรื่องของอาฮั้ว, สำนักพิมพ์สนุกอ่าน, มีนาคม 2544
ที่สุดของความฝัน, สำนักพิมพ์มติชน, ตุลาคม 2544
ชื่อของน้ำตา, รังพิมพ์อีแร้ง, มกราคม 2547
นิทานอีแร้ง, สำนักพิมพ์เนรมิตร, มิถุนายน 2549
วิชาชูใจ, สำนักพิมพ์มติชน, 2555
ผลงานในนามปากกา อีแร้ง > บทวิจารณ์ภาพยนตร์

มันส์..จนหยดสุดท้าย, แพรวเอนเตอร์เทน, 2541
ราคะและรักร้อน,
รักล้วนล้วน
ผลงานในนามปากกา อีแร้ง > นวนิยาย

คือรัก, รังพิมพ์อีแร้ง, 2547
ผลงานในนามปากกาน้ำผึ้ง

ผู้หญิงของฮอลลีวูด ,สำนักพิมพ์คำสมัย, กันยายน 2536
มูลนิธิเด็ก

มูลนิธิเด็ก (อังกฤษ: Foundation for Children) เป็นมูลนิธิในประเทศไทย ทำงานเพื่อช่วยเหลือ และพัฒนาเด็กและเยาวชนเป็นหลัก โดยสนับสนุนสิทธิของเด็กตามปฏิญญาว่าด้วยสิทธิของเด็ก องค์การสหประชาชาติ มูลนิธิตั้งอยู่ที่ ถนนพุทธมณฑลสาย 4 ตำบลกระทุ่มล้ม อำเภอสามพราน
แหล่งข้อมูลอื่น

มูลนิธิเด็ก
มาโยนากะโนะโดอะ

Error ซิงเกิลโดยมิกิ มัตซูบาระ
มาโยนากะโนะโดอะ ~ สเตย์วิธมี (ญี่ปุ่น: 真夜中のドア〜Stay with Me หรือรู้จักในชื่อ Mayonaka no Door (Stay with Me)) เป็นซิงเกิลเดบิวต์ของนักร้องชาวญี่ปุ่น มิกิ มัตซูบาระ ปล่อยเมื่อ 5 พฤศจิกายน 1979 ก่อนจะได้รับความนิยมใหม่อีกครั้งในปี 2020 หรือ 41 ปีให้หลัง